22 



en nem og gunstig Lejlighed til samtidig at underkaste disse 

 37 Østgrønlændere en Undersøgelse af deres Helbredstilstand, 

 særlig for Brystorganernes Vedkommende. Ogsaa for Hudsyg- 

 domme, Øjensygdomme o. s. v. havde jeg min Opmærksomhed 

 henvendt. — Om end en saadan Undersøgelse, der maatte 

 foretages i Hast, nødvendigvis maatte blive mangelfuld og ude^ 

 tailleret, saa bestemte jeg mig dog dertil og opnoterede i grove 

 Træk for hver enkelts Vedkommende, hvad der var af særlig 

 Interesse at bemærke. Endvidere udspurgte jeg om tidligere 

 Blodspytninger o. lign., da jeg særlig mente at burde lægge 

 Vægt paa Spørgsmaalet om Lungetuberkulosens Tilstedeværelse 

 paa Østkysten. Som bekjendt har man fremsat den Anskuelse 

 eller Mulighed, at Brystsygen kunde være bleven overført fra 

 Europæerne efter Landets Kolonisation og ikke oprindelig havde 

 været tilstede blandt Grønlænderne. Findes Brystsygen imid- 

 lertid ogsaa udbredt paa Østkysten , hvis Befolkning jo lige 

 indtil vore Dage har levet næsten helt isoleret fra Vestgrøn- 

 lænderne og Europæerne, saa vil dette jo — forekommer det 

 mig — yderligere tale imod Sandsynligheden af en saadan 

 Antagelse. 



Det maa dog her bemærkes, at der — naar Talen er om 

 Østgrønlændernes tidligere Berøring med Europæere og Vest- 

 grønlændere — som bekjendt er en Forskjel, eftersom der er 

 Tale om de nordligere boende Østgrønlændere, altsaa dem, der 

 bebo Pladserne ved Fjordene Sermilik, Angmagsalik og Sermi- 

 ligak, og hvilke Kommandør G. Holm med et Fællesnavn kalder 

 «Angmagsalikerne», eller om, de saakaldte «sydlige Østlændinge», 

 altsaa Beboerne af Østkysten op til omtrent 64° N. Br. , altsaa 

 ogsaa af Pladserne Akorninarmiut og Igdloluarsuk. 



Thi medens «Angmagsalikerne» sjældent eller saa at sige 

 aldrig have foretaget Handelsrejser til Vestkysten, saa har der- 

 imod «de sydlige Østlændinge» ikke saa sjældent foretaget 

 Konebaadsrejser over til Vestkystens sydligste Pladser for at 

 indhandle Jærn o. lign. Sager, der vare i høj Pris paa Østkysten. 



